जलाराम तमारी जय जयकार हो... की गूंज
शास्त्रीनगरस्थित जलाराम मंदिर की छठी वर्षगांठ बुधवार को धूम-धाम से मनाई गई। इस अवसर पर मंदिर परिसर में आयोजित समारोह में श्री जलाराम महिला मंडल की लक्ष्मी ठक्कर, शोभना ठक्कर तथा सोना रावल ने वीरपुर वाड़ा जोगिड़ा, वीरपुर ना राजा राम तमे, वीरपुर आपने बहु वागलु लागतु रे लोल, करुणा ना भंडार तमे, जलाराम तमारी जय जयकार हो, आदि भजन प्रस्तुत कर भक्तों को मंत्र मुग्ध कर दिया। कार्यक्रम की शुरुआत सुबह हवन, पूजन के साथ किया गया। मुख्य यजमान अमित सेठ ने पूरे विधि-विधान से मंदिर में स्थापित जलाराम बापा, श्री राम दरबार, श्री राधा-कृष्ण देव, श्री शिव दरबार तथा श्री हनुमान जी की पूजा की। उसके बाद जलाराम बापा को फल, मिठाई, मेवा, महिलाओं द्वारा विशेष रूप से अपने घर में तैयार किया गया ऊंधियु, खांडवी, ढोकला , श्रीखंड, बासुंदी सहित विविध तरह के पकवानों का अन्नकूट भोग लगाया गया। महाआरती के बाद दिन के 12 बजे से महाप्रसाद का वितरण किया गया। सांसद पशुपतिनाथ सिंह, भाजपा के जिला अध्यक्ष चंद्रशेखर सिंह, बैंक मोड़ इंसपेक्टर मनोज कुमार ने भी मंदिर पहुंचकर जलाराम बापा के आशिर्वाद लिया और महाप्रसाद ग्रहण किया। समारोह में धनबाद, झरिया, कतरास, आसनसोल, बोकारो सहित आसपास के क्षेत्रों से हजारों भक्तों ने पहुंचकर महाप्रसाद ग्रहण किया। समारोह को सफल बनाने में श्री जलाराम भक्ति मंडल ट्रस्ट के अध्यक्ष नितिन भट्ट, किशोर परमार, कमलेश त्रिवेदी, महेश बजानिया, परेश ठक्कर, राजू रावल, भरत दोशी, भरत ठक्कर, मनोज व्यास, परेश चौहान, शैलेश रावल, दीपेश याज्ञनिक, किशोर चावड़ा, योगेश जोशी, वरूण सामराणी, दीपेश धनानी, शैलेश पण्ड्य़ा, विकास ठक्कर, देवेश बोल आदि ने महत्वपूर्ण योगदान दिया।
जलाराम मंदिर में सजाया गया भोग।
bho_Deva hin_Deva bho_Deva